**Με εφαρμογή (application) στο κινητό**

Οι πολίτες πραγματοποιούν ηλεκτρονική κράτηση θέσης στάθμευσης, μέσω mobile application για smartphones:

* το σύστημα υποστηρίζει την κατοχύρωση και πληρωμή της θέσης στάθμευσης από την πλευρά του Οδηγού μέσω mobile application (iOS και Android)
* προαγοράζεται από τους οδηγούς με ηλεκτρονικό τρόπο μέσω της εφαρμογής (χρεωστική/ πιστωτική κάρτα κλπ.), χρόνος στάθμευσης
* ο προαγορασμένος χρόνος αξιοποιείται τη στιγμή που ζητείται από τον χρήστη της εφαρμογής, για το όχημα που επιθυμεί και για τον αντίστοιχο χρόνο στάθμευσης
* είναι δυνατή η επέκταση του χρόνου στάθμευσης μέσω του smartphone με απομακρυσμένο τρόπο, χωρίς να απαιτείται η επιστροφή του οδηγού στο σημείο ενεργοποίησης
* δεν είναι απαραίτητη η αναζήτηση λιανικών σημείων διάθεσης φυσικών καρτών για την πληρωμή της θέσης στάθμευσης
* υποστηρίζονται alerts, στατιστικά και λοιπές υπηρεσίες που διευκολύνουν σημαντικά τους πολίτες
* μέσα από την εφαρμογή, ο Δήμος Τρικκαίων μπορεί να ενημερώνει τους χρήστες της για τα προσεχή δρώμενα που αφορούν την πόλη.

Και με POS

Επίσης έχει αναπτυχθεί εφαρμογή αγοράς χρόνου στάθμευσης μέσω τερματικών POS, που είναι εγκατεστημένη σε χώρους, όπως περίπτερα, καταστήματα ψιλικών, πρακτορεία αλλά και κάθε άλλου σημείου διαθέτει τον σχετικό εξοπλισμό.  
Μέσω της POS συσκευής, παρέχεται η δυνατότητα εισαγωγής του αριθμού κυκλοφορίας του οχήματος (πινακίδα) στο απόκομμα του voucher που εκτυπώνεται από το τερματικό pos του τελικού σημείου πώλησης. Στο μενού διατίθενται όλες οι υποστηριζόμενες αξίες καρτών στάθμευσης και εφόσον ο χειριστής της συσκευής επιλέξει κάποια αξία, ζητείται υποχρεωτικά η εισαγωγή του αριθμού κυκλοφορίας του οχήματος. Μέσω της παραπάνω μεθοδολογίας έκδοσης ηλεκτρονικών καρτών στάθμευσης, οι ιδιοκτήτες των οχημάτων δεν χρειάζεται να επιστρέφουν και να τοποθετούν το voucher που εκδίδει το POS στο όχημά τους. Επιπροσθέτως, διευκολύνεται ιδιαίτερα η διαδικασία ελέγχου του εκάστοτε οχήματος από τους δημοτικούς αστυνομικούς καθώς πλέον αρκεί να εισάγεται μόνο ο αριθμός κυκλοφορίας του οχήματος. Επιπλέον όφελος υπάρχει και στο κομμάτι της ασφάλειας καθώς ακόμη και αν ο ιδιοκτήτης απωλέσει το voucher, η ενεργοποίηση του χρόνου στάθμευσης για το όχημα έχει γίνει αυτοματοποιημένα με την επικοινωνία των υπαρχόντων πληροφοριακών συστημάτων.

Ο έλεγχος της στάθμευσης θα γίνεται από τη Δημοτική Αστυνομία ηλεκτρονικά, απλώς αναζητώντας την πινακίδα του σταθμευμένου οχήματος

**Πρόσθετες ενέργειες**

Η Αστική Ανάπτυξη θα πραγματοποιήσει όλες τις σχετικές διαγραμμίσεις, τη σηματοδότηση, τις πινακίδες για τις θέσεις ΑμεΑ, τις θέσεις ποδηλάτων και μοτοσικλετών, αλλά και τις θέσεις για ηλεκτρικά οχήματα στο μέλλον.